18.12.2007 Jurnalul Oficial al Uniunii Europene L 332/103 (Acte adoptate în temeiul Tratatului UE) ACTE ADOPTATE ÎN TEMEIUL TITLULUI V DIN TRATATUL UE DECIZIA 2007/845/]AI A CONSILIULUI din 6 decembrie 2007 privind cooperarea dintre oficiile de recuperare a creanțelor din statele membre în domeniul urmăririi și identificării produselor provenite din săvârşirea de infracțiuni sau a altor bunuri având legătură cu infracțiunile CONSILIUL UNIUNII EUROPENE, având în vedere Tratatul privind Uniunea Europeană, în special articolul 30 alineatul (1) literele (a) și (b) și articolul 34 alineatul (2) litera (c), având în vedere inițiativa Regatului Belgiei, a Republicii Austria şi a Republicii Finlanda, având în vedere avizul Parlamentului European (!), întrucât: Criminalitatea organizată transfrontalieră urmăreşte, în principal, obţinerea unor foloase financiare. Aceste foloase financiare constituie un stimulent pentru săvârşirea altor infracțiuni cu scopul obţinerii unor profituri și mai mari. În consecinţă, autoritățile represive ar trebui să dispună de competențele necesare investigării și analizării pistelor financiare ale activității infracționale. Pentru combaterea eficientă a criminalității organizate, informațiile care pot duce la identificarea şi confiscarea produselor provenite din săvârşirea de infracțiuni și a altor bunuri ce aparţin infractorilor trebuie să facă obiectul unui schimb rapid între statele membre ale Uniunii Europene. Consiliul a adoptat Decizia-cadru 2003/577|JAl din 22 iulie 2003 privind executarea în Uniunea Europeană a ordinelor de înghețare a bunurilor sau a probelor (?) şi Decizia-cadru 2005/212/JAI din 24 februarie 2005 privind confiscarea produselor, a instrumentelor şi a bunurilor având legătură cu infracțiunea (?), care se (') Avizul din 12 decembrie 2006 (nepublicat încă în Jurnalul Oficial. () () Jo Jo L 196, 2.8.2003, p. 45. L 68, 15.3.2005, p. 49. referă la anumite aspecte ale cooperării judiciare în materie penală în domeniul îngheţării și confiscării produselor, a instrumentelor și a altor bunuri având legătură cu infracțiunile. Este necesar să se stabilească o cooperare strânsă între autoritățile competente din statele membre implicate în identificarea produselor ilicite și a altor bunuri care ar putea face obiectul unei confiscări şi să se ia măsuri care să permită comunicarea directă între aceste auto- rități. În acest scop, în statele membre ar trebui să funcţioneze oficii de recuperare a creanțelor cu competențe în aceste domenii, între care să se asigure efectuarea unui schimb rapid de informații. Reţeaua Interagenţiei Camden de Recuperare a Creanţelor (CARIN), creată la Haga la 22-23 septembrie 2004 de către Austria, Belgia, Germania, Irlanda, Regatul Unit şi Ţările de Jos, constituie deja o rețea globală de practicieni şi experți al cărei scop îl constituie consolidarea cunoaşterii reciproce în privința metodelor şi tehnicilor din domeniul identificării transfrontaliere, înghețării, sechestrului și confiscării produselor provenite din săvârșirea de infracțiuni sau a altor bunuri având legătură cu infracțiunile. Prezenta decizie ar trebui să vină în completarea CARIN, oferind un temei juridic schimbului de informații dintre oficii de recuperare a creanțelor din toate statele membre. În Comunicarea adresată Consiliului şi Parlamentului European, „Programul de la Haga: Zece priorități pentru următorii cinci ani”, Comisia a pledat în favoarea conso- lidării instrumentelor destinate soluţionării unor aspecte financiare ale criminalității organizate, între altele, prin promovarea înființării în statele membre a unor unități de informații secrete privind bunurile provenite din săvârşirea de infracţiuni.